Muvimenti è interazzione
Attività A2 : Azzione meccaniche è forze

· Ogettivi :
Distingue azzione à distanza è azzione di cuntattu. Mudellizà un’azzione da una forza. Caratteristiche di una forza. Forza d’interazzione gravitaziunale, pesu d’un corpu.
Raprisintà una forza da un vettore.

· Travagliu da fà :

I- Azzione meccaniche è forze.

1°- Per e situazione chì seguitanu, enuncià l’azzione meccaniche chì agiscenu nant’à u sistema studiatu.
Precisà per ognunu s’ella hè un’azzione di cuntattu o un’azzione à distanza.

	Una boa chì gallighjeghja à fior d’acqua
	Un ballò minatu da un ghjucadore
	Una palliola attirata da una calamita

2°- Fà un schema di e trè situazione studiate è raprisintà l’azzione meccaniche da forze precisendu :
- u so puntu d’appiicazione, 
- a so direzzione,
- u so sensu.

II- Esempii di forze.
     
1°- A forza d’interazzione gravitaziunale chì esiste trà 2 corpi A è B di massa non nulla, hà pè spressione : 


duve G hè a custante universale di gravitazione di valore G=6,67.10-11m3.kg-1.s-1,
 è  e masse di i corpi A è B in kg,
è  a distanza trà i centri di i corpi A è B in m.

a – Calculà u valore di l’interazzione gravitaziunale trà a Terra è a Luna, po raprisintà e forze currispundente.
b - Calculà u valore di l’interazzione gravitaziunale trà Ghjovi è Europa, po raprisintà e forze currispundente.



2° - Nant’à a Terra, u pesu d’un corpu hè a forza chì a Terra appieca nant’à tuttu ogettu di massa m. U pesu hà per spressione P = m× duve  hè l’intensità di a gravità nant’à a Terra.
a – Calculà u pesu d’un astrunautu di 80 chilogrammi purtendu un attrazzame di 40 chilogrammi : - nant’à a Terra, - nant’à Marzu, - nant’à a Luna.
b – Calculà u valore di a forza d’interazzione gravitaziunale di a Terra nant’à l’astrunautu cù u so attrazzame è cummintà u valore truvatu.

Date : 	
	
	Massa (kg)
	Radiu (km)
	Intensità media di a gravezza (N.kg-1)

	Terra
	5,98×1024
	6370
	9,81

	Luna
	7,35×1022
	1740
	1,62

	Marzu
	6,39×1023
	3390
	3,71

	Ghjovi
	1,90×1027
	69 911
	

	Europa
	4,80×1022
	1560
	



Distanza trà :
- a Terra è a Luna : DTL = 3,80×105 km
- Ghjovi è Europa : DJE = 6,71×105 km

